
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

329. Υποχρεωτική συμμετοχή των πιστωτικών ιδρυμά¬ 
των με τη μορφή πιστωτικών συνεταιρισμών του 
Ν. 1667/1986 στο σύστημα εγγύησης καταθέσε- 


ωντου Ταμείου Εγγύησης Καταθέσεων (Τ.Ε.Κ.). 1 

330. Ίδρυση εργαστηρίων στα Τμήματα Ιστορίας και 

Αρχαιολογίας και Παιδαγωγικό Δημοτικής Εκπαί¬ 
δευσης του Πανεπιστημίου Ιωαννίνων και καθορι¬ 
σμός του εσωτερικού τους κανονισμού. 2 

331. Ίδρυση Γραφείων Τ.Ε.Ε. Δευτεροβάθμιας Εκπαί¬ 
δευσης. 3 

332. Ίδρυση Τμημάτων Συνοριακής Φύλαξης και τρο¬ 
ποποίηση διατάξεωντου Π.Δ. 177/1999 (Α’-166) 4 

ΣΥΜΒΑΣΕΙΣ 


Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού του Υ¬ 
πουργείου Γεωργίας - Δ/νση Οικονομική, για λογα¬ 
ριασμό του Ελληνικού Δημοσίου, με ποσό δέκα δι¬ 
σεκατομμύρια (10.000.000.000) δραχμές, για την 
ενίσχυση τον πρόσφατα πληγέντων γεωργο-κτηνο- 
τρόφων από πυρκαγιές, που σημειώθηκαν σε διά¬ 
φορες περιοχές της Ελλάδος, προκειμένου να αντι¬ 
μετωπίσουν τις αναγκαίες έκτακτες δαπάνες τους. 5 

ΑΠΟΦΑΣΕΙΣ 

Υποχρεωτικές καταθέσεις σε συνάλλαγμα των πιστω¬ 


τικών ιδρυμάτων στην Τράπεζα της Ελλάδος. 6 

Εγχώρια Αγορά Συναλλάγματος. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 329 
Υποχρεωτική συμμετοχήτωνπιστωτικών ιδρυμάτων με τη 
μορφή πιστωτικών συνεταιρισμών του Ν. 1667/1986 
στο σύστημα εγγύησης καταθέσεων του Ταμείου Εγ¬ 
γύησης Καταθέσεων (Τ.Ε.Κ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 12 της Οδηγίας 94/19/ΕΚ 


του Ευρωπαϊκού Κοινοβουλίου και του Συμβουλίου της 
30ης Μάίου 1994 "περί των συστημάτων εγγυήσεως κα¬ 
ταθέσεων" (ΕΕ ί 135). 

2. Τις διατάξεις του άρθρου 17 του Ν. 2832/2000 (ΦΕΚ 
141 Α/13.6.2000). 

3. Τις διατάξειςτου άρθρου 29Ατου Ν. 1558/85 "Κυβέρ¬ 
νηση και Κυβερνητικά Όργανα" (ΦΕΚ 137 Α) όπως προ¬ 
στέθηκε με το άρθρο 27του Ν. 2081/1992 (ΦΕΚ 154 Α) και 
αντικαταστάθηκε από το άρθρο 1 παρ.2ατου Ν. 2469/97 
(ΦΕΚ 38 Α). 

4. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού. 

5. Την υπ’ αριθμ. 500/2000 Γνωμοδότηση του Συμβουλί¬ 
ου της Επικράτειας με πρόταση του Υπουργού Εθνικής 
Οικονομίας αποφασίζουμε: 

Άρθρο 1 

Από 1.1.2000 τα πιστωτικά ιδρύματα με τη μορφή πι¬ 
στωτικών συνεταιρισμών του Ν. 1667/1986 (ΦΕΚ 196 Α’) 
συμμετέχουν υποχρεωτικά στο Ταμείο Εγγύησης Κατα¬ 
θέσεων (Τ.Ε.Κ.). 

Από την ημερομηνία αυτή αρχίζει η κάλυψη από το 
Τ.Ε.Κ. των καταθέσεων στα παραπάνω πιστωτικά ιδρύμα¬ 
τα. 

Άρθρο 2 

Τα πιστωτικά ιδρύματα του άρθρου 1 του παρόντος κα¬ 
ταβάλλουν αρχική εισφορά ίση με ποσοστό 50% επί του 
ποσού που προκύπτει από την εφαρμογή της διάταξης 
του άρθρου 4, παρ. 4, εδ. (α) του Ν. 2832/2000. Η αρχική 
εισφορά καταβάλλεται εντός ενός (1) μηνάς από τη δη¬ 
μοσίευση του παρόντος για τα υφιστάμενα ή από την έ¬ 
ναρξη της λειτουργίας τους για τα μέλλοντα να λάβουν 
την άδεια λειτουργίας πιστωτικά ιδρύματα του άρθρου 1 
του παρόντος. Με απόφαση του Διοικητού Συμβουλίου 
του Τ.Ε.Κ., η καταβολή της αρχικής εισφοράς πιστωτικού 
ιδρύματος του άρθρου 1 του παρόντος μπορεί να πραγ¬ 
ματοποιείται τμηματικά σε ισόποσες εξαμηνιαίες δόσεις 
εντός χρονικού διαστήματος τεσσάρων (4) ετών κατ’ α¬ 
νώτατο όριο. 

Άρθρο 3 

Για τα τα πιστωτικά ιδρύματα του άρθρου 1 του παρό¬ 
ντος και ειδικότερα όσον αφορά θέματα: 

α) των ετήσιων και συμπληρωματικών εισφορών τους 
προςτο Τ.Ε.Κ., 

β) των καλυπτόμενων καταθέσεων, 
γ) των εξαιρούμενων καταθέσεων, 
δ) της πληροφόρησης των καταθετών και 
ε) των λοιπών υποχρεώσεωντωνπιστωτικών ιδρυμάτων 
αυτής της κατηγορίας που απορρέουν από τη συμμετοχή 
τους στο Τ.Ε.Κ., εφαρμόζονται οι αντίστοιχες σχετικές 
διατάξεις του Ν. 2832/2000. 

Άρθρο 4 

Οι διατάξεις του παρόντος διατάγματος ισχύουν από τη 
δημοσίευσή του στην Εφημερίδα της Κυβερνήσεως, ε¬ 
κτός αν άλλως ορίζεται σ’ αυτές. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 8 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 330 
Ίδρυση εργαστηρίων στα Τμήματα Ιστορίας και Αρχαιο¬ 
λογίας και Παιδαγωγικό Δημοτικής Εκπαίδευσης του 
Πανεπιστημίου Ιωαννίνων και καθορισμός του εσωτε¬ 
ρικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Των άρθρων 50 παρ. 1 καιλπαρ. 5του Ν. 1268/82"Δο- 
μή και λειτουργία των Ανωτάτων Εκπαιδευτικών Ιδρυμά¬ 
των" (Α’ 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 "Δομή καιλει- 
τουργίατωνΤεχνολογικών Εκπαιδευτικών Ιδρυμάτων" (Α’ 
173). 

2. Τις διατάξεις του άρθρου 29Ατου Ν. 1558/85 - (Α’ 37) 
όπως αυτό προσετέθη με το άρθρο 27 του Ν. 2081/92 - (Α’ 
154) και τροποποιήθηκε με το άρθρο 1 παρ. 2α του Ν. 
2469/97 (Α’38). 

3. Τις διατάξεις του άρθρου 22 παρ. 3 του Ν. 2362/95 
(Α’247) 

4. Τις διατάξεις του άρθρου 1 του Π.Δ. 55/96 (Α’48). 

5. Τις διατάξεις της αριθμ. 1039386/441/40006/ 
21.4.2000 Απόφασης του Πρωθυπουργού και του Υπουρ¬ 
γού Οικονομικών "Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών" (Β’571). 

6. Τη γνώμη της Γ ενικής Συνέλευσης των Τμημάτων α) 
Ιστορίας και Αρχαιολογίας (συνεδρίαση 179/9.6.99) και β) 
Παιδαγωγικού Τμήματος Δημοτικής Εκπαίδευσης (συνε¬ 
δριάσεις: 224/13.10.99 και 225/10.11.99). 

7. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετησίως δαπάνη ύ¬ 
ψους 7.000.000 δρχ. για τα λειτουργικά έξοδα των εργα¬ 
στηρίων η οποία κατά το τρέχον οικονομικό έτος περιορί¬ 
ζεται στο ποσό των 3.500.000 δρχ. και θα βαρύνει τον 
προϋπολογισμό του Πανεπιστημίου Ιωαννίνων του οποί¬ 
ου οι εγγεγραμμένες πιστώσεις επαρκούν (ΚΑΕ4121). 


Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους των 
εργαστηρίων κατά τα προβλεπόμενα στο άρθρο 6 του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προςτο Πανεπιστήμιο Ιωαννίνων, κατά δετό υ¬ 
πόλοιπο μέρος της, η εν λόγω δαπάνη, θα καλύπτεται α¬ 
πό τις πιστώσεις που θα εγγράφονται στον ανωτέρω 
προϋπολογισμό. 

8. Την αριθμ. 430/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται στα κατωτέρω Τμήματα του Πανεπιστημίου 
Ιωαννίνων, τα εξής εργαστήρια: 

α) Στο Τμήμα Ιστορίας και Αρχαιολογίας της Φιλοσοφι¬ 
κής Σχολής Εργαστήριο Αρχαιολογίας και Ιστορίας της 
Τέχνης, το οποίο εξυπηρετεί διδακτικές και ερευνητικές 
ανάγκες στα γνωστικά αντικείμενα της προϊστορικής, 
κλασσικής, βυζαντινής αρχαιολογίας καθώς και της ιστο¬ 
ρίας της τέχνης. Το εργαστήριο εντάσσεται στον Τομέα 
Αρχαιολογίας. 

β) Στο Παιδαγωγικό Τμήμα Δημοτικής Εκπαίδευσης 

I) Εργαστήριο Γεωγραφικής και Περιβαλλοντικής Εκ¬ 
παίδευσης το οποίο εξυπηρετεί διδακτικές και ερευνητι¬ 
κές ανάγκες στα γνωστικά αντικείμενα της γεωγραφίας 
και οικολογίας με έμφαση και εξειδίκευση στον τομέα γε¬ 
ωγραφικής και περιβαλλοντικής εκπαίδευσης. 

II) Εργαστήριο Εφαρμογών Εικονικής Πραγματικότη¬ 
τας στην Εκπαίδευση το οποίο εξυπηρετεί διδακτικές και 
ερευνητικές ανάγκες στο γνωστικό αντικείμενο της πλη¬ 
ροφορικής στην εκπαίδευση με έμφαση στις τεχνολογίες 
της εικονικής πραγματικότητας. 

III) Εργαστήριο Γλώσσας - Γλωσσικής Διδασκαλίας και 
Πολιτισμού το οποίο εξυπηρετεί διδακτικές και ερευνητι¬ 
κές ανάγκες στα γνωστικά αντικείμενα της νεοελληνικής 
γλώσσας, της διδακτικής της γλώσσας και του πολιτι¬ 
σμού σε σχέση με τη νεοελληνική γλωσσική παράδοση. 

IV) Εργαστήριο Διδακτικής και Σχολικής Παιδαγωγικής 
το οποίο εξυπηρετεί διδακτικές και ερευνητικές ανάγκες 
στο γνωστικό αντικείμενο της οργάνωσης, διεξαγωγής 
και αξιολόγησης της διδασκαλίας. 

V) Εργαστήριο Έρευνας στη διδασκαλία των Μαθημα¬ 
τικών το οποίο εξυπηρετεί διδακτικές και ερευνητικές α¬ 
νάγκες στο γνωστικό αντικείμενο της διδακτικής των μα¬ 
θηματικών με έμφαση στη χρήση των νέων τεχνολογιών. 

VI) Εργαστήριο Κοινωνικών Επιστημών και Εκπαίδευ¬ 
σης το οποίο εξυπηρετεί διδακτικές και ερευνητικές ανά¬ 
γκες στα γνωστικά αντικείμενα της φιλοσοφίας της Παι¬ 
δείας, της κοινωνιολογίας και της ιστορίας της εκπαίδευ¬ 
σης. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του οικείου 
Τμήματος καθώς και των άλλων τμημάτων του Πανεπι¬ 
στημίου Ιωαννίνων, σε θέματα που εμπίπτουν στα αντικεί¬ 
μενα δραστηριότητας κάθε εργαστηρίου όπως αυτά 
προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών 
και ακαδημαϊκά ιδρύματα ελληνικά και αλλοδαπά, εφό¬ 
σον οι επιστημονικοί στόχοι, συμπίπτουν, συμβαδίζουν 
και αλληλοσυμπληρώνονται με εκείνους των εργαστη¬ 
ρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α’ 53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του οι¬ 
κείου Τμήματος που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά εν¬ 
διαφέροντα του εργαστηρίου, από μέλη του Ειδικού Τε¬ 
χνικού Εργαστηρίου Προσωπικού (Ε.Τ.Ε.Π.) καθώς και α¬ 
πό μέλη του λοιπού επιστημονικού προσωπικού και του 
διοικητικού προσωπικού που τοποθετείται στο εργαστή¬ 
ριο με τη διαδικασία του άρθρου 4 παρ. 1 (δ) του Ν. 2083/ 
92 (Α’ 159) και 13 παρ. 3 (β) του Ν. 2817/2000 (Α78) αντί¬ 
στοιχα. 

Άρθρο 4 

Διοίκηση - αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του οικείου 
Τμήματος που ορίζεται με τη διαδικασία του άρθρου 28 
παρ. 22 του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση για τον ορι¬ 
σμό των υπευθύνων για τα αναλώσιμα υλικά και τον κινη¬ 
τό εξοπλισμό και η υπογραφή κάθε εξερχόμενου του ερ¬ 
γαστηρίου εγγράφου. 

Άρθρο 5 

Εγκατάσταση - λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την ε¬ 
γκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των 
εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 


νων και χώρων, σε περίπτωση που δεν υπάρχει σχετική α¬ 
πόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεως του διευθυντή του αντίστοιχου εργαστηρίου από τα 
αρμόδια όργανα του τμήματος. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 Π.Δ. 159/1984 (Α’ 53). 

δ. Τις πιστώσεις που διατίθενται από τα Τμήματα του 
Πανεπιστημίου με τη διαδικασία του άρθρου 4 παρ. 1 (ε) 
του Ν. 2083/1992 (Α’159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Ιωαννίνων για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 331 
Ίδρυση Γραφείων Τ.Ε.Ε. Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγρ. 2 και 4 του άρθρου 6 του Ν. 
2043/92 (Α’ 79) Έποπτεία και διοίκηση της Πρωτοβάθ¬ 
μιας και Δευτεροβάθμιας Εκπαίδευσης και άλλες διατά¬ 
ξεις". 

2. Τις διατάξεις του άρθρου 29 Α’ του Ν. 1558/85 (Α' 137) 
όπως προστέθηκε με το άρθρο 27 του Ν. 2081/92 και α- 
ντικαταστάθηκε με το άρθρο 1 του Ν. 2469/97 (Α’ 38). 

3. Την αριθ. ΣΤ5/25/26.4.2000 κοινή απόφαση του Πρω¬ 
θυπουργού και Υπουργού Εθνικής Παιδείας και Θρη¬ 
σκευμάτων "Ορισμός αρμοδιοτήτων Υφυπουργού Εθνι¬ 
κής Παιδείας και Θρησκευμάτων" (Β’ 582). 

4. Την αριθ. 1039386/441/Α0006/27.4.2000 κοινή από¬ 
φαση του Πρωθυπουργού και Υπουργού Οικονομικών "Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών" (Β’ 571). 

5. Τα αριθ. Φ.2.1/5256/15.11.99, Φ. 2.1/1436/6.3.99 ΤΕ 
12/12.1.2000, Φ.2/39/11.1.2000, 710/10.2.2000 καιΦ.2.1/ 
28/2580/10.8.99 έγγραφα των Διευθύνσεων Δευτεροβάθ¬ 
μιας Εκπαίδευσης Ιωαννίνων, Φθιώτιδας, Μεσσηνίας, Η¬ 
μαθίας, Θεσσαλονίκης και Αρκαδίας αντίστοιχα. 

6. Το γεγονός ότι με το Π.Δ. αυτό προκαλείται δαπάνη 
ύψους 12.492.000 δρχ. για το τρέχον οικονομικό έτος και 
17.076.000 δρχ. περίπου για καθένα από τα πέντε επόμε¬ 
να οικονομικά έτη. 

Εκτων ανωτέρω δαπανών: 

α) Η εκ δρχ. 912.000 δαπάνη έτους 2000 θα καλυφθεί α¬ 
πό τις εγγεγραμμένες πιστώσεις στον ΚΑΕ 0237 του Ε.Φ. 
19-220 του προϋπολογισμού του ΥΠΕΠΘ. 

β) Η εκ δρχ. 11.580.000 δαπάνη, έτους 2000 θα καλυ¬ 
φθεί από πιστώσεις των προύπολογισμώντων οικείων Νο¬ 
μαρχιακών Αυτοδιοικήσεων. 

γ) Η εκ δρχ. 17.076.000 (2.736.000 δρχ. επίδομα θέσης 
+ 14.340.000 λειτουργικά) ετήσια δαπάνη για καθένα α¬ 
πό τα πέντε επόμενα οικον. έτη θα αντιμετωπισθεί: α) με 
εγγραφή και πρόβλεψη της πίστωσης 2.736.000 δρχ. 
στον ΚΑΕ 0237 του Ε.Φ. 19-220 του πρ/σμούτου ΥΠΕΠΘ 
και β) από πιστώσεις των προϋπολογισμών των αντιστοί¬ 
χων Νομαρχιακών Αυτοδιοικήσεων για το ποσό των 
14.340.000 δρχ. 

7. Την αριθ. 431/2000 γνωμοδότηση του Συμβουλίου 
της Επικράτειας με πρόταση του Υφυπουργού Εθνικής 
Παιδείας και Θρησκευμάτων και του Υφυπουργού Οικο¬ 
νομικών, αποφασίζουμε: 

Άρθρο 1 

Ιδρύονται τα κάτωθι Γραφεία Τ.Ε.Ε. Δευτεροβάθμιας 
Εκπαίδευσης: 

1. Γ ραφείο Τεχνικής Επαγγελματικής Εκπαίδευσης στη 
Διεύθυνση Δευτεροβάθμιας Εκπαίδευσης Ν. Αρκαδίας. 

2. Γ ραφείο Τεχνικής Επαγγελματικής Εκπαίδευσης στη 
Διεύθυνση Δευτεροβάθμιας Εκπαίδευσης Ν. Ημαθίας. 

3. Γ ραφείο Τεχνικής Επαγγελματικής Εκπαίδευσης στη 
Β’ Διεύθυνση Δευτεροβάθμιας Εκπαίδευσης Νομαρχίας 
Θεσσαλονίκης. 

4. Γ ραφείο Τεχνικής-Επαγγελματικής Εκπαίδευσης στη 
Διεύθυνση Δευτεροβάθμιας Εκπαίδευσης Ν. Ιωαννίνων. 


5. Γ ραφείο Τεχνικής Επαγγελματικής Εκπαίδευσης στη 
Διεύθυνση Δευτεροβάθμιας Εκπαίδευσης Ν. Μεσσηνίας. 

6. Γ ραφείο Τεχνικής Επαγγελματικής Εκπαίδευσης στη 
Διεύθυνση Δευτεροβάθμιας Εκπαίδευσης Ν. Φθιώτιδας. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΦΙΛΙΠΠΟΣ ΠΕΤΣΑΛΝΙΚΟΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 332 
Ίδρυση Τμημάτων Συνοριακής Φύλαξης και τροποποίηση 
διατάξεωντου Π.Δ. 177/1999 (Α’-166). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 2622/1998 
"Υπηρεσίες Συνοριακής Φύλαξης - Δήλωση περιουσιακής 
κατάστασης αστυνομικών και άλλες διατάξεις" (Α'-138), 
όπως αυτή αντικαταστάθηκε με το άρθρο 2 του Ν. 2838/ 
2000 (Α’-179), καθώς και των άρθρων 2 παρ. 3 και 3 παρ. 
2 του αυτού νόμου. 

2. Τις διατάξεις του άρθρου 28 παρ. 1 του Ν. 2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α’-41). 

3. Τις διατάξεις του άρθρου 11 παρ. 1 εδάφ. γ’ του Ν. 
1481/1984 "Οργανισμός Υπουργείου Δημόσιας Τάξης" 
(Α’-152), όπως το άρθρο αυτό αντικαταστάθηκε με το άρ¬ 
θρο 1 του Ν. 1590/1986 (Α’-49). 

4. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α’-137), το οποίο 
προστέθηκε με το άρθρο 27 του Ν. 2081/1992 (Α’-154) και 
αντικαταστάθηκε με το άρθρο 1 του Ν. 2469/1997 (Α’-38). 

5. Τις διατάξεις του Π.Δ. 82/1993 "Περιορισμός ουναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης" (Α’- 
36). 

6. Την υπ’ αριθ. 1039386/441/Α-0006 από 21.4.2000 α¬ 
πόφαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β’-571). 

7. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη, σε βάρος του Κρατικού 
Προϋπολογισμού ύψους 300 εκατ. δρχ. για το έτος 2000, 
ύψους 2330 εκατ. δρχ. για το έτος 2001 και 180 εκατ. δρχ. 
για καθένα από τα επόμενα έτη. Οι ανωτέρω δαπάνες του 
έτους 2000 θα καλυφθούν από τις πιστώσεις που έχουν 
εγγράφει στον ΚΑΕ 0896 του εκτελούμενου Προϋπολογι- 

σμού (Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ"), οι δε δαπά¬ 
νες του έτους 2001 και για καθένα από τα επόμενα έτη θα 
προβλέπονται και θα καλύπτονται από τους κατ’ έτος 
Προϋπολογισμούς Εξόδων Ε.Φ. 43-110 "ΕΛΛΗΝΙΚΗ 
ΑΣΤΥΝΟΜΙΑ". 

8. Την υπ’ αριθ. 465/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1 

Ίδρυση, έδρα, υπαγωγή, τοπική αρμοδιότητα 
Τμημάτων Συνοριακής Φύλαξης. 

Σε κάθε μία από τις κατωτέρω αναφερόμενες Αστυνο¬ 
μικές Διευθύνσεις ιδρύονται και λειτουργούν από 
1.1.2001 Τμήματα Συνοριακής Φύλαξης που υπάγονται 
διοικητικά σ’ αυτές ως εξής: 

1. Αστυνομική Διεύθυνση Πρέβεζας. 

Τμήμα Συνοριακής Φύλαξης Πρέβεζας, με έδρα τον οι¬ 
κισμό Πρέβεζα του ομώνυμου Δήμου και τοπική αρμοδιό¬ 
τητα την περιφέρεια της οικείας Αστυνομικής Διεύθυν¬ 
σης. 

2. Αστυνομική Διεύθυνση Άρτας. 

Τμήμα Συνοριακής Φύλαξης Άρτας, με έδρα τον οικισμό 
Άρτα του Δήμου Αρταίων και τοπική αρμοδιότητα την πε¬ 
ριφέρεια της οικείας Αστυνομικής Διεύθυνσης. 

3. Αστυνομική Διεύθυνση Τρικάλων. 

Τμήμα Συνοριακής Φύλαξης Χασίων, με έδρα τον οικι¬ 
σμό Αγιόφυλλο του δημοτικού διαμερίσματος Χασίωντου 
ομώνυμου Δήμου και τοπική αρμοδιότητα τηνπεριφέρεια 
της Αστυνομικής Διεύθυνσης Τρικάλων. 

4. Αστυνομική Διεύθυνση Καβάλας. 

Τμήμα Συνοριακής Φύλαξης Καβάλας, με έδρα τον οικι¬ 
σμό Νέα Καρβάλη του Δήμου Καβάλας και τοπική αρμο¬ 
διότητα την περιφέρεια της οικείας Αστυνομικής Διεύ¬ 
θυνσης. 

5. Αστυνομική Διεύθυνση Κέρκυρας. 

α. Τμήμα Συνοριακής Φύλαξης Κασσιώπης, με έδρα τον 
οικισμό Κασσιώπη του δήμου Κασσωπαίων και τοπική αρ¬ 
μοδιότητα εκείνη των δήμων Κασσωπαίων, Θιναλίου, Ε¬ 
σπεριών, Φαιάκων, Κερκυραίων, Αχίλλειων και των κοινο¬ 
τήτων Μαθρακίου, Ερείκουσας και Οθωνών. 

β. Τμήμα Συνοριακής Φύλαξης Παλαιοκαστρίτσας, με έ¬ 
δρα τον οικισμό Παλαιοκαστρίτσα του δήμου Παλαιοκα- 
στριτών και τοπική αρμοδιότητα εκείνη των δήμων Αγίου 
Γεωργίου, Παλαιοκαστριτών, Παρελίων, Μελιτειέων, Κο- 
ρισσίων, Λευκιμαίων και Παξών, 

6. Αστυνομική Διεύθυνση Γρεβενών. 

α. Τμήμα Συνοριακής Φύλαξης Πολυνερίου, με έδρα 
τον οικισμό Πολυνέριο του δήμου Θεοδώρου Ζιάκα και 
τοπική αρμοδιότητα εκείνη των δήμων Γόργιανης, Θεο¬ 
δώρου Ζιάκα, Κοσμά Αιτωλού, Ηρακλεωτών και των Κοι¬ 
νοτήτων Σαμαρίνας, Δοτσικού, Μεσολουρίου, Φιλιππαί- 
ων, Σμίξης, Αβδέλλας και Περιβολιού. 

β. Τμήμα Συνοριακής Φύλαξης Δεσκάτης, με έδρα τον 
οικισμό Δεσκάτη του ομώνυμου δήμου και τοπική αρμο¬ 
διότητα εκείνη των δήμων Γρεβενών, Βεντζίου, Χασίων 
και Δεσκάτης. 

7. Αστυνομική Διεύθυνση Κοζάνης. 

α. Τμήμα Συνοριακής Φύλαξης Τσοτιλίου, με έδρα τον 
οικισμό Τσοτίλι του ομώνυμου Δήμου και τοπική αρμο¬ 
διότητα εκείνη των δήμων Τσοτιλίου, Νεάπολης, Ασκιού, 
Σιάτιστας και της κοινότητας Πενταλόφου. 


β. Τμήμα Συνοριακής Φύλαξης Πτολεμαΐδας, με έδρα 
τον οικισμό Πτολεμαΐδα του ομώνυμου δήμου και τοπική 
αρμοδιότητα εκείνη των δήμων Πτολεμαΐδας, Βερμίου, Α¬ 
γίας Παρασκευής, Μουρικίου, Δημητρίου Υψηλάντη, Ελ¬ 
λησπόντου και της κοινότητας Βλάστης. 

γ. Τ μήμα Συνοριακής Φύλαξης Σερβίων, με έδρα τον οι¬ 
κισμό Σερβία του ομώνυμου δήμου και τοπική αρμοδιό¬ 
τητα εκείνη των δήμων Σερβίων, Βελβεντού, Καμβουνίων, 
Αιανής, Ελίμειας, Κοζάνης και της κοινότητας Λιβαδερού. 

8. Αστυνομική Διεύθυνση Ημαθίας. 

α. Τμήμα Συνοριακής Φύλαξης Ναούσης, με έδρα στον 
οικισμό Νάουσα του ομώνυμου δήμου και τοπική αρμο¬ 
διότητα εκείνη των δήμων Νάουσας, Ανθεμίων, Ειρηνού- 
πολης καιΔοβρά. 

β. Τμήμα Συνοριακής Φύλαξης Γεωργιανών, με έδρα 
τον οικισμό Γεωργιανοίτου δήμου Βέροιας και τοπική αρ¬ 
μοδιότητα εκείνη των δήμων Βέροιας, Αποστόλου Παύ¬ 
λου, Αντιγονιδών, Αλεξανδρείας, Πλατέος, Μελικής, Βερ¬ 
γίνας και Μακεδονίδος. 

9. Αστυνομική Διεύθυνση Ορεστιάδος. 

Τμήμα Συνοριακής Φύλαξης Μεταξάδων, με έδρα τον 
οικισμό Μεταξάδες του ομώνυμου δήμου και τοπική αρ¬ 
μοδιότητα εκείνη των δήμων Μεταξάδων και Ορφέα. 

Άρθρο 2 

Αποστολή - Διάρθρωση - Αρμοδιότητες. 

Για τα θέματα που αφορούν τις αρμοδιότητες, τη διάρ¬ 
θρωση και τα καθήκοντα οργάνων των Τμημάτων Συνο¬ 
ριακής Φύλαξης, καθώς και τα καθήκοντα των λοιπών ορ¬ 
γάνων και τα συναφή θέματα εφαρμόζονται οι διατάξεις 
του άρθρου 3 παρ. 5 και των άρθρων 4 έως και 14 του Π .Δ. 
310/1998 (Α’-215). 

Άρθρο 3 

Τροποποίηση διατάξεων. 

1. Η παράγραφος 2του άρθρου 2του Π.Δ. 177/1999 (Α’- 
166), αντικαθίσταται ως εξής: 

"2. Αστυνομική Διεύθυνση Φλωρίνης. 

Τμήμα Συνοριακής Φύλαξης Κάτων Κλεινών, με έδρα 
τον οικισμό Νέος Καύκασος του δήμου Κάτων Κλεινών και 
τοπική αρμοδιότητα εκείνη των δήμων Φλώρινας, Περά¬ 
σματος, Κάτων Κλεινών και Μελίτης, καθώς και της Κοι¬ 
νότητας Νυμφαίου". 

2. Το εδάφιο α’ της παραγράφου 9 του άρθρου 2 του ί¬ 
διου Π.Δ., αντικαθίσταται ως εξής: 

"α. Τμήμα Συνοριακής Φύλαξης Διδυμοτείχου, με έδρα 
τον οικισμό Ισαάκιο του δήμου Διδυμοτείχου και τοπική 
αρμοδιότητα εκείνη του οικείου δήμου". 

Άρθρο 4. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 6 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

ΣΥΜΒΑΣΕΙΣ 

(5) 

Χρηματοδότηση τουτηρούμενου στην Αγροτική Τράπεζα 
της Ελλάδος Α.Ε. Ειδικού Λογαριασμού του Υπουρ¬ 
γείου Γεωργίας - Δ/νση Οικονομική, για λογαριασμό 
του Ελληνικού Δημοσίου, με ποσό δέκα δισεκατομμύ¬ 
ρια (10.000.000.000) δραχμές, για την ενίσχυση τον 
πρόσφατα πληγέντων γεωργο-κτηνοτρόφων από 
πυρκαγιές, που σημειώθηκαν σε διάφορες περιοχές 
της Ελλάδος, προκειμένου να αντιμετωπίσουν τις ανα¬ 
γκαίες έκτακτες δαπάνες τους. 

Στην Αθήνα, σήμερα την 1η του μηνάς Δεκεμβρίου του 
έτους δύο χιλιάδες μεταξύ αφενός του Ελληνικού Δημο¬ 
σίου, που εκπροσωπείται από τους Υφυπουργό Οικονομι¬ 
κών Γεώργιο Δρυ και τον Υπουργό Γεωργίας Γεώργιο Α- 
νωμερίτη και αφετέρου της Αγροτικής Τράπεζας της Ελ¬ 
λάδος Α.Ε., που εκπροσωπείται από το Διοικητή της 
Πέτρο Λάμπρου, συμφωνήθηκαν και συνομολογήθηκαν 
τα ακόλουθα: 

Άρθρο Ιο 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο (Υπουργείο Γεωργίας) με 
ποσό δέκα δισεκατομμύρια (10.000.000.000) δραχμές, 
για την ενίσχυση των πληγέντων γεωργο-κτηνοτρόφων α¬ 
πό τις σημειωθείσες πρόσφατα πυρκαγιές σε διάφορες 
περιοχές της Ελλάδος, προκειμένου να αντιμετωπισθούν 
οι αναγκαίες έκτακτες δαπάνες τους. 

Άρθρο 2ο 

Ο Υπουργός Γ εωργίας και ο Υφυπουργός Οικονομικών, 
που εκπροσωπούν το Δημόσιο, δηλώνουν με την παρού¬ 
σα ότι συνάπτουν δάνειο από την Αγροτική Τράπεζα της 
Ελλάδος Α.Ε. για ποσό δέκα δισεκατομμυρίων 
(10.000.000.000) δραχμών και εξουσιοδοτούν την Αγρο¬ 
τική Τράπεζα της Ελλάδος Α.Ε. να διαθέσει το προϊόν αυ¬ 
τού στους δικαιούχους πληγέντες γεωργο-κτηνοτρό- 
φους, που θα είναι καταγεγραμμένοι σε καταστάσεις των 
Διευθύνσεων Γ εωργίας του κάθε Νομού της Ελλάδος και 
θα διαβιβάζονται σ’ αυτήν. 

Όροι και προϋποθέσεις: 

Λήξη δανείου καθορίζεται η 31.8.2001. 

Το παραπάνω δάνειο θα επιβαρύνεται με επιτόκιο κυ¬ 
μαινόμενο, το οποίο θα είναι ίσο με το επιτόκιο διατραπε¬ 
ζικής αγοράς (ΑΤΗΙΒΟΒ και από 1.1.2001 ΕΨΒΙΒΟΒ) εξά- 
μηνης διάρκειας, που ισχύει την ημέρα χορήγησης, πλέ¬ 
ον 0,30%. 

Ο εκτοκισμόςτου δανείου θα πραγματοποιείται κάθε ε¬ 
ξάμηνο με αρχή την 31.12.2000. Οι δεδουλευμένοι τόκοι 
θα χρεώνονται στο Λογαριασμό χωρίς άλλη εντολή του 
δανειοδοτούμενου και χωρίς συμψηφισμό με οποιαδήπο¬ 
τε άλλη προμήθεια. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους, τους παραπά¬ 
νω τόκους. 

Άρθρο 3ο 

Η Αγροτική Τ ράπεζα της Ελλάδος για τις εργασίας που 
εκτελεί, σύμφωνα με τους όρους της παρούσας Σύμβα¬ 
σης, δικαιούται προμήθεια η οποία συμφωνείται σε ποσο¬ 


στό 0,75% επί του συνολικού ποσού της χρηματοδότη¬ 
σης. 

Η παραπάνω προμήθεια θα καταβληθεί μαζί με τους α- 
ναλογούντες τόκους του α’ εξαμήνου. 

Η δαπάνη της προμήθειας αυτής καλύπτεται από τον 
Κρατικό Προϋπολογισμό. 

Άρθρο 4ο 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. 

Άρθρο 5ο 

Η σύμβαση διέπεται από τις διατάξεις του Καταστατι¬ 
κού Νόμου της Αγροτικής Τράπεζας της Ελλάδος 4332/ 
1929, όπως τροποποιήθηκε και συμπληρώθηκε, καθώς 
και από το Ν.Δ. από 17 Ιουλίου 1923 "περί ειδικών διατά¬ 
ξεων επί Ανωνύμων Εταιριών" σε συνδυασμό με το Ν. 
1914/90 και του υπ’ αριθμ. 4983/1991 Καταστατικού Συμ¬ 
βολαίου που δημοσιεύθηκε στο Τ. 2960/8.7.91 Α.Ε. και 
Ε.Π.Ε. της Εφημερίδας της Κυβερνήσεως. 

Άρθρο 6ο 

Η καθιέρωση του ΕΥ ΡΩ δεν μεταβάλλει τους όρουςτης 
σύμβασης, ούτε απαλλάσσει, ούτε δικαιολογεί τη μη ε¬ 
κτέλεση των υποχρεώσεων που προκύπτουν απ’ αυτή, 
ούτε παρέχει μονομερώς το δικαίωμα σε έναν από τους 
συμβαλλομένους να μεταβάλει ή να καταργήσει κάποιο ό¬ 
ρο της σύμβασης ή ολόκληρη τη σύμβαση. 

Οι Συμβαλλόμενοι 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

ΓΕΩΡΓΙΟΣ ΔΡΥΣ Γ. ΑΝΩΜΕΡΙΤΗΣ 

Ο Διοικητής 

της Αγροτικής Τράπεζας της Ελλάδος 
Π. ΛΑΜΠΡΟΥ 


ΑΠΟΦΑΣΕΙ Σ 

( 6 ) 

Πράξη Συμβουλίου Νομ. Πολιτικής αριθ. 43/5.12.2000 
Υποχρεωτικές καταθέσεις σε συνάλλαγμα των πιστωτικών 
ιδρυμάτων στην Τράπεζα της Ελλάδος 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ, 

Αφού έλαβε υπόψη: 

α) το Καταστατικό της Τράπεζας της Ελλάδος (άρθρα 
35Α και 55, αριθμός 21), 

β) την ΠΔ/ΤΕ 2358/28.4.95 "Ανακαταθέσεις στην Τράπε¬ 
ζα της Ελλάδος των καταθέσεων σε συνάλλαγμα στα πι¬ 
στωτικά ιδρύματα" όπως ισχύει, 

γ) την Πράξη του Συμβουλίου Νομισματικής Πολιτικής 
37/30.6.2000 και ειδικότερα τα κεφάλαια Η’ και Θ’ και την 
Π.Σ.Ν.Π. 41/23.11.2000, 

δ) την ανάγκη της πλήρους προσαρμογής του πλαισίου 
των υποχρεωτικών καταθέσεων σε συνάλλαγμα των πι¬ 
στωτικών ιδρυμάτων που λειτουργούν στην Ελλάδα προς 

το αντίστοιχο πλαίσιο που εφαρμόζεται στο Ευρωσύστη- 
μα, αποφάσισε: 

να καθορίσει τα ακόλουθα: 

Α. Υποχρεωτικές καταθέσεις σε ευρώ 

1. Το υπόλοιπο των υφιστάμενων με ημερομηνία αξίας 
11.12.2000 υποχρεωτικών καταθέσεων σε συνάλλαγμα 
των πιστωτικών ιδρυμάτων, των κατηγοριών της ΠΔ/ΤΕ 
2358/28.4.95, που είναι εκπεφρασμένο σε ευρώ ή σε υπο¬ 
διαιρέσεις του, δηλαδή σε νομίσματα των κρατών-μελών 
της ζώνης του ευρώ, αποδίδεται στα πιστωτικά ιδρύματα 
με ημερομηνία αξίας 3 Ιανουάριου 2001, σε ποσοστό ίσο 
με το 50%. Το υπόλοιπο 50% παραμένει σε πίστωση ειδι¬ 
κού μεταβατικού λογαριασμού υποχρεωτικών καταθέσε¬ 
ων και αποδίδεται στις 28.3.2001. 

2. Για το χρονικό διάστημα 11.12.2000 - 3.1.2001 ο ε- 
κτοκισμόςτου συνολικού υπολοίπου θα γίνει με βάση επι¬ 
τόκιο που καθορίζεται από την Τράπεζα της Ελλάδος πλέ¬ 
ον προμήθειας 1% σε ετήσια βάση. 

Από 3.1.2001 και μέχρι τη λήξη της, το υπόλοιπο της ως 
άνω προθεσμιακής κατάθεσης εκτοκίζεται με το ίδιο επι¬ 
τόκιο το οποίο ισχύει και για τις υποχρεωτικές καταθέσεις 
με βάση τις διατάξεις της Π.Σ.Ν.Π. 37/30.6.2000 (χωρίς 
καταβολή επιπλέον προμήθειας). 

Β. Λοιπές υποχρεωτικές καταθέσεις σε συνάλλαγμα 

1. Το υπόλοιπο των υφιστάμενων με ημερομηνία αξίας 
11.12.2000 υποχρεωτικών καταθέσεων σε συνάλλαγμα 
των πιστωτικών ιδρυμάτων, των κατηγοριών της ΠΔ/ΤΕ 
2358/28.4.95 που είναι εκπεφρασμένο σε ξένα νομίσματα 
εκτός ευρώ ή υποδιαιρέσεών του αποδίδεται με ημερο¬ 
μηνία αξίας 3.1.2001 σε ποσοστό 10%. Το απομένον90% 
του ποσού παραμένει σε κατάθεση στην Τράπεζα της Ελ¬ 
λάδος με τις ακόλουθες διάρκειες: 

- Ποσοστό 30% μέχρι 28.3.2001 

- Ποσοστό 30% μέχρι 26.9.2001 

- Ποσοστό 30% μέχρι 27.3.2002 

2. Για το χρονικό διάστημα 11.12.2000 - 3.1.2001 ο ε- 
κτοκισμόςτου συνολικού υπολοίπου θα γίνει με βάση επι¬ 
τόκιο που καθορίζεται από την Τ ράπεζα της Ελλάδος πλέ¬ 
ον προμήθειας 1 % σε ετήσια βάση. 

Από 3.1.2001 και μέχρι τη λήξη τους, το υπόλοιπο των 
ως άνω προθεσμιακών καταθέσεων εκτοκίζεται ανά τρί¬ 
μηνο σύμφωνα με το αντίστοιχο επιτόκιο Ι_ΙΒΟΗ + 1/4 % 
σε ετήσια βάση (χωρίς καταβολή επιπλέον προμήθειας). 

Γ.Αποδέσμευση 

Με προειδοποίηση 30 ημερών η Τράπεζα της Ελλάδος 
διατηρεί το δικαίωμα να αποδεσμεύσει τμήμα ή το σύνο¬ 
λο των προθεσμιακών καταθέσεων που προβλέπονται 
στις παραγράφους Α και Β ανωτέρω. 

Δ. Διευκρινίζεται ότι οι ως άνω κατηγορίες καταθέσεων 
υπάγονται στη βάση υπολογισμού των υποχρεωτικών κα¬ 
ταθέσεων των πιστωτικών ιδρυμάτων σύμφωνα με τα 
προβλεπόμενα στο κεφάλαιο Θ’, παράγραφο 1 της 
Π.Σ.Ν.Π. αριθ. 37/30.6.2000. 

Ε. Εξουσιοδοτείται η Διεύθυνση Συναλλάγματος να πα¬ 
ρέχει διευκρινίσεις επί των διατάξεων της παρούσας 
Πράξης. 

ΣΤ. Η ΠΔ/ΤΕ 2358/28.4.95, όπως ισχύει, καταργείται α¬ 
πό τις 12 Δεκεμβρίου 2000. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 


Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 

Τα Μέλη 

Π. ΘΩΜΟΠΟΥΛΟΣ - Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ - Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 

Ακριβές Αντίγραφο 
Αθήνα, 5.12.2000 
Δ/νση Νομ. Πολιτικής 
και Τραπεζικών Εργασιών 

Ο Διευθυντής 
Π. ΚΥΡΙΑΚΟΠΟΥΛΟΣ 

(7) 

Πράξη Διοικητή αριθ. 2468/6.12.2000 
Εγχώρια Αγορά Συναλλάγματος 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ιδίως τα άρθρα 55Α, 55Γ και 55Δ, 

β) το άρθρο 15 του Ν. 2515/97 

γ) το άρθρο 4 του Ν.2842/2000 "Λήψη συμπληρωματι¬ 
κών μέτρων για την εφαρμογή των κανονισμών (Ε.Κ.) 
1103/97, 974/78 και 2866/98 του Συμβουλίου, όπως ισχύ¬ 
ουν σχετικά με την εισαγωγή του ευρώ", 

δ) τη σκοπιμότητα προσαρμογής της εγχώριας αγοράς 
συναλλάγματος στο νέο θεσμικό πλαίσιο που θα ισχύει α¬ 
πό 1.1.2001 μετά την ένταξη της δραχμής στη ζώνη του 
ευρώ, αποφάσισε να καθορίσει τα παρακάτω : 

1. Τα πιστωτικά ιδρύματα που συμμετέχουν στην εγχώ¬ 
ρια αγορά συναλλάγματος παρέχουν στην Τράπεζα της 
Ελλάδος στοιχεία και πληροφορίες που απαιτούνται για 
την παρακολούθηση της λειτουργίας της εγχώριας αγο¬ 
ράς συναλλάγματος και για την παροχή στατιστικών πλη¬ 
ροφοριών στην Ευρωπαϊκή Κεντρική Τράπεζα. 

Για το σκοπό αυτό τα πιστωτικά ιδρύματα οφείλουν να 
συμπληρώνουντα σχετικά με την ημερήσια συναλλαγμα¬ 
τική θέση τους έντυπα καθώς και κάθε άλλο έντυπο μέσω 
του οποίου η Τράπεζα της Ελλάδος αντλεί πληροφορίες 
από την αγορά. 

2. Εξουσιοδοτείται η Διεύθυνση Συναλλάγματος: 

• να εκδώσει λεπτομερέστερες οδηγίες για τον τρόπο 
συμπλήρωσης των εντύπων αυτών, 

• να επαληθεύειτις πληροφορίες και τα στοιχεία που τα 
πιστωτικά ιδρύματα υποχρεούνται να παρέχουν, 

• να λαμβάνει κάθε πρόσφορο μέτρο για την ομαλή λει¬ 
τουργία της εγχώριας αγοράς συναλλάγματος. 

Απο τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

Ακριβές Αντίγραφο 
Αθήνα, 7.12.2000 
Δ/νση Νομ. Πολιτικής 
και Τραπεζικών Εργασιών 

Ο Διευθυντής 
Π. ΚΥΡΙΑΚΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































